Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 1993. évi III. törvény 97. §-ára hivatkozva, amely szerint ha az intézmény házirendjét a fenntartó jóváhagyta, azt az
Paragraph Index: 1113

1993. évi III. törvény 97. §-ára hivatkozva, amely szerint ha az intézmény házirendjét a fenntartó jóváhagyta, azt az intézményben jól látható helyen ki kell függeszteni, és gondoskodni kell arról, hogy az a jogosultak, a hozzátartozóik és az intézmény dolgozói számára folyamatosan hozzáférhető legyen. Mindezek okán a jelentés házirendet hiányoló megállapítását az országgyűlési biztos megalapozottnak tartotta. Az egyedi ajánlásokon kívül, a fogyatékos otthonokban gondozottak alkotmányos emberi jogainak mind teljesebb érvényesülése és védelme érdekében 17 megyei önkormányzatnak és 19 közigazgatási hivatalnak tett ajánlást az állampolgári jogok országgyűlési biztosa. A közigazgatási hivatalok vezetőit felkérte, hogy a fogyatékosokat ápoló-gondozó otthonok működési engedélyezése és az előírt ellenőrzések során maradéktalanul követeljék meg a jogszabályi előírások betartását. A fővárosi és megyei önkormányzatokat arra kérte, intézkedjenek, hogy a megyei módszertani otthonok módszertani feladataik körében — fenntartótól függetlenül — nyújtsanak közvetlen szakmai és módszertani segítséget a fogyatékosokat ápoló-gondozó otthonok házirendjeinek és egyéb belső szabályzatainak kidolgozásához. Kezdeményezte továbbá, hogy szervezzék és valamennyi rendelkezésükre álló eszközzel segítsék a fenntartói szakmai felügyelettől független civil kontrollt. A hozzájuk intézett ajánlást valamennyi megyei önkormányzat elnöke és közigazgatási hivatal vezetője elfogadta. OBH 6400/1998. és OBH 1296/1999. Az Alkotmány 70/E. §-ában védett szociális biztonsággal összefüggésben visszásságot okoz, ha a háziorvosi szolgálatok és az Országos Orvosszakértői Intézet bizottságai között vita alakul ki, és emiatt, valamint az egyéb okok miatt keletkezett hátralék felszámolására intézkedéseket vezetnek be. Az ÁNTSZ Fejér Megyei Intézete tiszti főorvosa, a Fejér Megyei Pszichiátriai Gondozó vezető főorvosa kifogásolta a Megyei Nyugdíj-biztosítási Igazgatóságok által a rokkantsági nyugdíj igénylésekor, illetőleg soros felülvizsgálathoz a betegnek megküldött, illetve igényük elbírálásához kötelezően előírt „orvosi tájékoztató” kitöltését. A panasz szerint az orvosi tájékoztatóban feltett kérdések, illetve az azokra adható válaszok sértik az orvosi titoktartási kötelezettséget, egyes kérdések pedig nem is orvosi jellegűek. Ezen panaszhoz kapcsolódóan egy állampolgár a szóban lévő nyomtatvány bevezetését sérelmezte, mert háziorvosa a formanyomtatvány kitöltésétől elzárkózott. Az országgyűlési biztos álalános helyettese vizsgálatot folytatott az ügyben. Abból indult ki, hogy a rokkantnyugdíjrendszer átalakításáról, a munkaképesség változásának megállapításával és az ezekhez kapcsolódó ellátásokkal összefüggő egyes feladatokról szóló kormányhatározat előírta, hogy a munkaképesség-csökkenés megítélésének új orvosszakmai kritériumrendszere kidolgozásáig a jelenlegi orvosi, illetve egészségügyi elbírálási szempontokat korszerűsíteni kell. Az új megállapításoknál és felülvizsgálatoknál már ezek alapján határozták meg a rokkantság, illetve a munkaképesség csökkenésének mértékét. 1997-ben legfeljebb egyéves időtartamra. Javaslatot kellett készíteni információs és ellenőrzési rendszerek kialakítására. Ezen feladat végrehajtása érdekében az Országos Orvosszakértői Intézet három megyében modellkísérletet folytatott. A modellkísérlet során szerzett tapasztalatok alapján az intézet jól hasznosítható elemek országos bevezetésére tett javaslatot az egészségügyi miniszternek. A javaslat tartalmazta, hogy a „Beutaló” nyomtatványt a jövőben csak a fekvőbeteg-gyógyintézeti beutalásra használják. A munkaképesség-csökkenés véleményezését célzó és az OEP-OOSZI elé kerülő betegekre vonatkozóan vezették be az említett „Orvosi tájékoztató”-t. Az egészségügyi miniszter az „Orvosi tájékoztató” elnevezésű nyomtatvány kitöltését és használatát szakmailag indokoltnak tartotta. Közölte továbbá, hogy a módosított és bevezetésre kerülő „Orvosi tájékoztató” elnevezésű nyomtatvány csak az orvosi bizottságok tájékoztatását szolgálja, ezért kitöltése nem sérti az orvosi titoktartási kötelezettséget. A panaszos III. csoportos rokkant volt. Soros felülvizsgálatát az orvosi bizottság 1998. június 30-ra írta elő, erre azonban csak 1998. augusztus 11-én került sor. Itt ismét a III. csoportos rokkantságot véleményezték, és a soros felülvizsgálatot 1999. februárra írták elő. Tekintettel arra, hogy az ún. irat alapján történő soros felülvizsgálathoz a 2000/88/II. szám panaszos a kért „Orvosi tájékoztatót” nem tudta benyújtani, mert kezelőorvosa annak kitöltését megtagadta, ezért 1999. augusztus 12-re személyes megjelenésre idézték, és ismét III. csoportos rokkantnak minősítve, majd alig négy hónap elteltével újra soros felülvizsgálatát rendelték el. A III. csoportos rokkantak irat alapján történő soros felülvizsgálata

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes